Diari Oficial de la Generalitat Valenciana


Sumari del DOGV 4842, del 15-09-2004 (2004/9255)

Notificació per edicte de les mesures cautelars de l'expedient sancionador 172/04 SAN, seguit contra Robert Hoare.
------------------------------------------------------------------------------------------------------------------

### Dades del document

Número de DOGV
:   4842

Data del DOGV
:   15-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9255


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de les mesures cautelars de l'expedient sancionador 172/04 SAN, seguit contra Robert Hoare. [2004/9255]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica al Sr. Robert Hoare amb últim domicili conegut al parc de l'Alguer, núm. 6, de la Marina - Elx (Alacant), mesures cautelars de data 15 de juliol del 2004 dictades pel director territorial de Territori i Habitatge d'Alacant en l'expedient sancionador núm. 172/04 SAN, que es tramita en la Unitat d'Inspecció del Territori d'aquesta conselleria:
  
Vistes les actuacions practicades en l'expedient sancionador de referència.
  
Vist que ha sigut dictat acord d'iniciació de l'indicat expedient en el qual han sigut imputats el Sr. Peter Johen Dillon i el Sr. Robert Hoare, amb caràcter solidari per la comissió d'una infracció administrativa a la Llei de la Generalitat Valenciana 11/1994, de 27 de desembre, d'espais naturals protegits de la Comunitat Valenciana basant-se en els fets següents:
  
Que en data 28 de gener del 2004 un agent mediambiental de la zona ha pogut constatar que en la parcel·la 182, del polígon 73, del terme municipal d'Elx, en l'àmbit territorial del Parc Natural de les Salines de Santa Pola, el Sr. Peter Johen Dillon amplia un habitatge unifamiliar, el constructor del qual és el Sr. Robert Hoare, sense tenir la preceptiva llicència, el qual es localitza en la zona de protecció paisatgística del Parc Natural de les Salines de Santa Pola, d'acord amb l'article 29 del Pla rector d'ús i gestió del Paratge Natural de la Comunitat Valenciana de les Salines de Santa Pola, aprovat per Decret 202/1994, de 13 de setembre, del Govern Valencià. Fet que infringeix els articles 25 i 42.8 del citat pla rector d'ús i gestió.
  
De conformitat amb el que disposa l'art. 15, en relació amb la disposició addicional tercera de la Llei de la Generalitat Valenciana 11/1994, de 27 de desembre, d'espais naturals protegits de la Comunitat Valenciana, la zona on s'han produït els fets denunciats està considerada com a zona humida, de manera que resulta obligada la persecució d'actuacions que, com la denunciada, són susceptibles de provocar la seua recessió i degradació.
  
El Paratge Natural de les Salines de Santa Pola forma part del sistema humit sud-alacantí, el qual queda inclòs com a categoria B en La Llista de zones humides d'Europa i Nord d'Àfrica d'importància Internacional (Conferència MAR, 1965).
  
Vist que l'article 42.8 del Decret 202/1994, de 13 de setembre, del Govern Valencià, pel qual s'aprova definitivament el Pla rector d'ús i gestió del paratge natural de la Comunitat Valenciana de les Salines de Santa Pola, estableix els usos prohibits dels terrenys subjectes al grau de protecció paisatgística, entre els quals es troba la realització de qualsevol tipus de construccions i edificacions, excepte les autoritzades pel pla rector i aquelles necessàries per a la correcta gestió del paratge natural, amb l'autorització prèvia de la conselleria, entre les quals no es troba l'activitat imputada.
  
Vist que, en atenció als referits fets, i sense prejutjar el fons de la resolució definitiva del procediment, sembla que en el present cas concorren els suficients indicis racionals o elements objectius sobre la vertadera existència dels fets il·lícits i sobre la presumpta culpabilitat de la persona imputada.
  
Vist que si no s'adopta immediatament cap tipus de mesura provisional i a la vista de l'estat en què es troba la tramitació de l'expedient, el transcurs del temps que resta per a finalitzar el procediment podia fer perillar les condicions ambientals de l'entorn en què es troben la construcció, paratge natural de les Salines de Santa Pola.
  
Vist que, d'acord amb el que antecedeix es fa necessària l'adopció de la mesura cautelar consistent en la paralització de l'ampliació de l'habitatge unifamiliar, en la parcel·la 182 del polígon 73, del terme municipal d'Elx. Mesura prevista expressament en l'art. 15.2 del Reial Decret 1398/93, de 4 d'agost, pel qual s'aprova el Reglament del procediment per a l'exercici de la potestat sancionadora i que resulta idònia i proporcionada de cara a la consecució dels efectes assenyalats.
  
Vist l'art. 136 de la Llei 30/92, de 26 de novembre, de règim jurídic de les administracions públiques i del procediment administratiu comú, i art. 15 del Reial Decret 1398/93, de 4 d'agost, pel qual s'aprova el Reglament del procediment per a l'exercici de la potestat sancionadora i la resta de normes de general i pertinent aplicació, s'acorda:
  
Ordenar amb caràcter cautelar al Sr. Peter Hohen Dillon i al Sr. Robert Hoare, la paralització de l'ampliació de l'habitatge unifamiliar, a la parcel·la 182 del polígon 73, del terme municipal d'Elx. La qual cosa s'haurà de portar a efecte en el termini de 5 dies comptadors a partir de la recepció de la notificació del present acord, en cas contrari, es procedirà de forma subsidiària a la reparació del dany causat a costa seu.
  
Cal notificar el present acord als interessats amb menció expressa als requisits exigits en l'art. 58.2 de la Llei 4 /99, de 13 de gener, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú.
  
Contra el present acord no hi cap cap recurs pel fet de tractar-se d'un acte de tràmit no definitiu en via administrativa; això no obstant, l'interessat podrà utilitzar qualsevol altra via que estime oportuna.
  
I perquè servisca de notificació a l'interessat mencionat anteriorment, s'expedeix el present edicte.